**Sovellusprojekti Moveo, 6. palaveri**

Paikka: Agora, kokoushuone C418.1

Aika: Maanantai 1.4.2019 klo 14:15 – 15.15

**Läsnä**

Projektiryhmä

Puumala Petra, puheenjohtaja

 Moisio Tuomas

 Nykänen Visa

Lappalainen Karoliina, sihteeri

Tilaajan edustajat

 Lyyra Nelli

Ohjaajat

 Saareks Jani

Santanen Jukka-Pekka

**Pöytäkirja**

Laadittu: 3.4.2019

Muokattu: 16.4.2019

**1. Palaverin avaus**

Puumala esitti itseään palaverin puheenjohtajaksi ja Lappalaista sihteeriksi. Ehdotus hyväksyttiin ja puheenjohtaja Puumala avasi palaverin.

**2. Laillisuus ja päätösvaltaisuus**

Palaveri todettiin lailliseksi ja päätösvaltaiseksi.

**3. Esityslistan hyväksyminen**

Esityslista hyväksyttiin ilman muutoksia.

**4. Edellisen palaverin pöytäkirjan tarkastus**

Edellisen palaverin pöytäkirjaan merkityt päätökset käytiin läpi. Edellisestä pöytäkirjasta löytyi virhe Santaselle sovituista toimenpiteistä. ”Käy Puumalan kanssa läpi vaatimuslistaukseen tekemiään huomioita.” toimenpide on suoritettu.

Nelli Lyyralle sovittujen toimenpiteiden tilat olivat seuraavat:

* Lukee projektisuunnitelman (suoritettu).
* Miettii termejä sovelluksen eri näkymille (suoritettu).
* Selvittää sovelluksessa käytettäviä kuvia (kesken).
* Miettii kuinka puuttuvat tiedot tulisi käsitellä palauteanalyysissa (suoritettu).
* Miettii tarvitseeko ryhmäavaimen taakse määritellä kuinka monta kategoriaa käyttäjä voi valita kategoriaryhmistä, tai voiko käyttäjä jättää kategorian valitsematta (suoritettu).

Projektiryhmälle sovittujen toimenpiteiden tilat olivat seuraavat:

* Petra Puumala muokkaa vaatimuksia (kesken).
* Nykänen tekee taulun tietokannan rakenteesta (suoritettu).
* Miettii hallintasivun toteutusta selkeämmäksi (suoritettu).
* Miettii Moveatis-tietojärjestelmän ensimmäisen sivun näkymää ja ulkoasunäkymää (kesken).
* Muokkaa etusivun painikkeiden nimiä (suoritettu).
* Lappalainen lähettää väliesittelymateriaalit tilaajan edustajille (suoritettu).
* Lappalainen lähettää käyttöliittymänäkymät tilaajan edustajille (suoritettu).

**Päätökset:**

* Edellisen palaverin pöytäkirja hyväksyttiin.

**5. Tilakatsaus**

Lappalainen esitteli projektin tilaa, edellisen tilakatsauksen jälkeen tehtyjä toimenpiteitä, tulevia toimenpiteitä ja kohdattuja vaikeuksia. Projektiryhmä on kehittänyt sovelluksen taustaohjelmistoa ja tietokantaa, palauteanalyysisivua, raporttisivua ja observoinnin yhteenvedon tallennusta kuvaksi. Projektiryhmä on julkaissut väliesittelyn projektiorganisaatiolle, aloittanut järjestelmätestaussuunnitelman laatimisen ja korjannut projektisuunnitelman.

Tulevat toimenpiteet koskevat yllä olevien toimenpiteiden jatkamista. Projektiryhmällä on väliesittely 2.4.2019 ja 1. katselmointi 3.4.2019.

Projektiryhmällä oli vaikeuksia palauteanalyysisivun toteutuksessa. Moveo-projekti yritti tehdä toteutuksen yhtenevästi Moveatis-lähdekoodin kanssa, mutta toteutus ei toiminut. Moveo päätyi käyttämään div-elementtien tilalla primeface-komponentteja.

**6. Projektisuunnitelman läpikäynti**

Projektisuunnitelma hyväksyttiin vastaavan ohjaajan ja tilaajan edustajan toimesta. Santanen lähettää projektisuunnitelmaan korjausehdotuksia, jotka eivät vaikuta projektisuunnitelman hyväksyntään. Projektisuunnitelma allekirjoitetaan seuraavassa palaverissa.

**Päätökset:**

* Projektisuunnitelma hyväksytään ja allekirjoitetaan seuraavassa projektipalaverissa.

**7. Näkymien demoaminen**

Puumala esitteli käyttöliittymänäkymiä etusivusta, hallintasivusta, kategorian määrittelysivusta ja palauteanalyysisivusta.

Santanen ehdotti palauteanalyysisivulle eri kategoriaryhmien esittelyyn yhtenevää linjaa Moveatis-tietojärjestelmän kanssa. Projektiorganisaatio päätti, että kategoriaryhmät erotellaan pienillä väleillä.

Hallintasivulta puuttuu painike, josta voidaan aloittaa palauteanalyysi. Sovittiin, että projektiryhmä lisää painikkeen hallintasivulle. Santanen ehdotti hallintasivulle tapahtumien, observoinnin kategoriaryhmien ja palauteanalyysin kategoriaryhmien muokkaamista listoiksi ja alilistoiksi. Tämä säästäisi tilaa esimerkiksi puhelimessa.

**8. Tietokantataulun läpikäynti**

Nykänen esitteli Moveo-projektin tietokantataulun. Santanen ehdotti, että Nykänen tekisi muutoksia tietokantataulun tapahtumaryhmään. Santanen lupasi lähettää Nykäselle omat korjausehdotukset sähköpostitse.

**9. Muut esille tulevat asiat**

Projektiorganisaatio kävi läpi väliesittelyn korjausehdotuksia. Lyyralla ehdotti sovelluksen taustan esittämisen samalla tavalla, kun projektisuunnitelmassa. Lyyra lupasi myös lähettää analyysilomakkeen Lappalaiselle sähköpostitse, jotta analyysilomake voidaan lisätä väliesittelyyn. Santanen ehdotti observoinnin ja palauteanalyysin avaamista väliesittelyssä, virkkeiden päättämistä pisteeseen sekä kuvien jakamista useammalle kalvolle.

Puumala esitteli Trelloon lisätyn vaatimuslistan. Santanen ehdotti, että keskeneräiset vaatimukset otetaan pois keskeneräiset-korista ja lisätään ne alkuperäisiin luetteloihin. Santanen ehdotti vaatimusten tilan seurantaan esimerkiksi tarroja, jonka avulla vaatimusten tilat erotetaan toisistaan. Puumala käy läpi Santasen kanssa Trellon muutokset.

Lyyra toivoi palauteanalyysisivulle ajastinta, joka merkitsisi raporttisivulle mihin aikaan palautteet on kirjattu. Sovittiin, että ajastin ottaa ajan palautteen ensimmäisestä klikkauksesta ja raporttisivulle merkitään aika joko minuutteina ja sekunteina tai vain sekunteina.

Käytettävyystestauksen ajankohta sovittiin huhtikuun loppuun tai toukokuun alkuun. Lyyra selvittää, pääseekö projektiryhmä testaamaan sovellusta liikuntatunnille.

**10. Läsnäolijoille sovitut toimenpiteet**

Nelli Lyyralle sovittiin seuraavat toimenpiteet:

* Lähettää sovelluksessa käytettävät kuvat projektiryhmälle sähköpostilla.
* Lähettää analyysilomakkeen Lappalaiselle sähköpostilla.
* Selvittää ajankohdan käytettävyystestaukselle ja liikuntatunnin, jossa käytettävyystestaus suoritetaan.

Projektiryhmälle sovittiin seuraavat toimenpiteet:

* Lappalainen muokkaa projektisuunnitelman.
* Puumala muokkaa Trelloa.
* Projektiryhmä muokkaa väliesittelyn.
* Projektiryhmä muokkaa palauteanalyysisivun ulkoasun.
* Projektiryhmä lisää hallintasivulle painikkeen, josta pääsee palauteanalyysisivulle.
* Projektiryhmä miettii hallintasivun muokkausta listoiksi ja alilistoiksi.
* Miettii Moveatis-tietojärjestelmän ensimmäisen sivun näkymää ja ulkoasunäkymää.
* Projektiryhmä miettii ajastimen toteutusta palauteanalyysisivulle.

Jukka-Pekka Santaselle sovittiin seuraavat toimenpiteet:

* Lähettää projektisuunnitelman korjausehdotukset projektiryhmälle.
* Antaa Puumalalle korjausehdotuksia ja vinkkejä Trellon käyttöön.
* Lähettää Nykäselle palautteen ja korjausehdotukset tietokantataulusta.

**11. Seuraavan palaverin aika ja paikka**

Seuraava palaveri sovittiin tiistaille 16.4.2019 klo 9.15. Lappalainen varaa palaveria varten Agoralta kokoushuoneen Ag C418.1.

**12. Kokouksen päättäminen**

Puheenjohtaja päätti palaverin.

**Käsitellyt ja jaetut materiaalit**

* Lappalaisen laatima tilakatsaus käytiin läpi valkokankaalta.
* Käyttöliittymänäkymät käytiin läpi valkokankaalta.
* Nykäsen laatima tietokantataulu käytiin läpi valkokankaalta.
* Vaatimuslista Trellossa käytiin läpi valkokankaalta.